**Projekto**

**lyginamasis variantas**

**TYTUVĖNŲ KULTŪROS CENTRO NUOSTATAI**

**I SKYRIUS**

**BENDROSIOS NUOSTATOS**

1. Tytuvėnų kultūros centro nuostatai (toliau – Nuostatai) reglamentuoja Tytuvėnų kultūros centro (toliau – Kultūros centras) teisinę formą, buveinę, veiklos sritis, pobūdį ir rūšis, tikslus, funkcijas, teises ir pareigas, Kultūros centro savininką, savininko teises ir pareigas įgyvendinančių institucijų kompetenciją, kūrybinės veiklos organizavimą, valdymo organų sudarymo tvarką ir jų kompetenciją, darbo santykius ir darbo apmokėjimą, turtą, lėšų šaltinius ir lėšų naudojimo tvarką, finansinę veiklos kontrolę, Kultūros centro reorganizavimo, pertvarkymo, likvidavimo ir Nuostatų keitimo tvarką.

2. Kultūros centro pavadinimas – Tytuvėnų kultūros centras. Kultūros centras įregistruotas Juridinių asmenų registre, kodas – 300077836.

3. Kultūros centro teisinė forma – biudžetinė įstaiga.

4. Kultūros centro savininkė – Kelmės rajono savivaldybė (toliau – Savininkas), kodas 111106461, adresas: Vytauto Didžiojo g. 58, LT-86143 Kelmė.

5. Savininko teises ir pareigas įgyvendinančios institucijos – Kelmės rajono savivaldybės (toliau – Savivaldybė) taryba ir Savivaldybės meras. Savivaldybės taryba ir Savivaldybės meras sprendžia Lietuvos Respublikos biudžetinių įstaigų įstatyme, Lietuvos Respublikos vietos savivaldos įstatyme, kituose Lietuvos Respublikos įstatymuose (toliau – įstatymai) ir teisės aktuose, šiuose Nuostatuose jų kompetencijai priskirtus klausimus.

6. Kultūros centras yra ribotos civilinės atsakomybės viešasis juridinis asmuo, turintis antspaudą su savo pavadinimu, sąskaitas Lietuvos Respublikos bankuose.

7. Kultūros centras savo veikloje vadovaujasi Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos biudžetinių įstaigų įstatymu ir Lietuvos Respublikos kultūros centrų įstatymu, Lietuvos Respublikos Vyriausybės nutarimais, Lietuvos Respublikos kultūros ministro įsakymais, Savivaldybės tarybos sprendimais, Nuostatais ir kitais teisės aktais.

8. Kultūros centro veikla yra neterminuota.

9. Kultūros centro finansiniai metai sutampa su kalendoriniais metais.

10. Kultūros centras yra paramos gavėjas, veikiantis įstatymų nustatyta tvarka.

11. Kultūros centro vieši pranešimai ir informacija, kurią, vadovaujantis teisės aktais, reikia skelbti viešai, skelbiami Kultūros centro interneto svetainėje [*www.tytuvenukulturoscentras.lt*](http://www.tytuvenukulturoscentras.lt)*.*

12. Kultūros centro buveinė: Taikos g. 6, Tytuvėnai, LT-86477 Kelmės r.

13. Kultūros centras turi 4 struktūrinius padalinius (skyrius), kurie nėra juridiniai asmenys: Mockaičių skyrius, kurio buveinė Liepų g. 2, Mockaičių k., LT-86459 Kelmės r.; Kiaunorių skyrius, kurio buveinė Draugystės g. 39, Kiaunorių k., LT-86055 Kelmės r.; Pagryžuvio skyrius, kurio buveinė Sodų g. 8, Pagryžuvio k., LT-86207 Kelmės r.; Šedbarų skyrius, kurio buveinė Darželio g. 6, Šedbarų k., LT-86453 Kelmės r.

**II SKYRIUS**

**KULTŪROS CENTRO VEIKLOS SRITYS IR RŪŠYS**

14. Kultūros centro veiklos sritis – daugiasritis kultūros centras.

15. Kultūros centras, įgyvendindamas savo tikslus ir funkcijas, vykdo šių rūšių pagal teisės aktais patvirtintą Ekonominės veiklos rūšių klasifikatorių (EVRK) veiklą:

15.1. kita leidyba (58.19);

15.2. kino filmų rodymas (59.14);

15.3. viešųjų ryšių ir komunikacijos veikla (70.21);

15.4. reklama (73.1);

15.5. nuosavo arba nuomojamo nekilnojamojo turto nuoma ir eksploatavimas (68.20);

15.6. fotografavimo veikla (74.20);

15.7. muzikos instrumentų, teatro dekoracijų ir kostiumų nuoma (77.29.30);

15.8. kitas mokymas (85.5);

15.9. kultūrinis švietimas (85.52);

15.10. kitas, niekur nepriskirtas, švietimas (85.59);

15.11. posėdžių ir verslo renginių organizavimas (82.30);

15.12. kūrybinė, meninė ir pramogų organizavimo veikla (90.0);

15.13. scenos pastatymų veikla (90.01);

15.14. scenos pastatymams būdingų paslaugų veikla (90.02);

15.15. meninė kūryba (90.03);

15.16. meno įrenginių eksploatavimo veikla (90.04);

15.17. pramogų ir poilsio organizavimo veikla (93.2);

15.18. kita pramogų ir laisvalaikio organizavimo veikla (93.29);

15.19. profesinių narystės organizacijų veikla (94.12);

15.20. garso įrašymas ir muzikos įrašų leidyba (59.20);

15.21. sausumos transportui būdingų paslaugų veikla, kodas (52.21);

15.22. kita, niekur kitur nepriskirta, profesinė, mokslinė ir techninė veikla (74.90);

15.23. suvenyrų, meno dirbinių ir religinių reikmenų specializuota mažmeninė prekyba (47.78.10);

15.24. mažmeninė prekyba ne parduotuvėse, kioskuose ar prekyvietėse (47.9);

15.25. kita specializuota mažmeninė prekyba (47.78.90).

**III SKYRIUS**

## KULTŪROS CENTRO TIKSLAI IR FUNKCIJOS

16. Kultūros centro veiklos tikslai: kultūrinės, meninės, šviečiamosios (edukacinės) ir informacinės veiklos plėtojimas, neformaliojo ugdymo, meninių programų kūrimas, pramoginių programų vystymas, etninės kultūros, mėgėjų meno puoselėjimas, kultūros ir meno projektų inicijavimas, rengimas ir įgyvendinimas, profesionaliojo meno sklaida, kultūrinių bendruomenės poreikių ugdymas ir tenkinimas, kūrybinės saviraiškos užtikrinimas.

17. Kultūros centras, įgyvendindamas šiuos tikslus, atlieka tokias funkcijas:

17.1. sudaro sąlygas etninės kultūros sklaidai, populiarina senąsias kultūros tradicijas, papročius, laiduoja etninės kultūros perimamumą;

17.2. įgyvendina priemones, skirtas dainų švenčių tradicijų tęstinumui ir plėtrai užtikrinti, dalyvauja dainų šventėse;

17.3. organizuoja mėgėjų meno kolektyvų, studijų veiklą;

17.4. organizuoja pramoginius, edukacinius ir kitus renginius, darbą su jaunimu;

17.5. organizuoja valstybinių švenčių, atmintinų datų, kalendorinių švenčių minėjimą;

17.6. rūpinasi vaikų ir jaunimo užimtumu, meniniu ugdymu;

17.7. rengia ir vykdo neformaliojo vaikų ir suaugusiųjų švietimo programas;

17.8. kuria ir įprasmina šiuolaikines modernias meno veiklos formas;

17.9. įgyvendina priemones, skirtas nacionalinių, regiono ir vietos etninės kultūros ir nematerialaus kultūros paveldo vertybių išsaugojimui, stiprinimui ir sklaidai;

17.10. organizuoja ir (ar) vykdo profesionalaus meno veiklas ir jų sklaidą, dalyvauja įgyvendinant regioninius, nacionalinius ar tarptautinius kultūros plėtros projektus ir programas;

17.11. įgyvendina veiklas, skirtas vietos bendruomenės įsitraukimui į socialines iniciatyvas meninėmis ir kūrybinės saviraiškos formomis skatinti;

17.12. dalyvauja rengiant ir įgyvendinant valstybines ir regionines kultūros plėtros programas;

17.13. vykdo kultūros ir meno projektus;

17.14. skleidžia informaciją visuomenei apie Kultūros centro vykdomą veiklą pasitelkdamas ryšius su visuomene ir netiesioginę reklamą;

17.15. bendradarbiauja su meno, mokslo, švietimo, kultūros, jaunimo, religinėmis, verslo ir nevyriausybinėmis organizacijomis šalyje ir už jos ribų;

17.16. atlieka teikiamų kultūros paslaugų poreikio ir kultūros paslaugų kokybės stebėseną;

17.17. įgyvendina iniciatyvas, skirtas Lietuvos tapatybės ir tradicijų išsaugojimui, istorinės atminties aktualizavimui užtikrinti, stiprinančias vietos ir regiono kultūrinį savitumą, skatinančias pilietiškai aktyvios bendruomenės ugdymą;

17.18. sudaro sąlygas Savivaldybės bendruomenės meninei saviraiškai;

17.19. tenkina sociokultūrinius bendruomenės poreikius;

17.20. užtikrina teisės aktų įgyvendinimą Kultūros centre ir struktūriniame padalinyje, organizuoja ir kontroliuoja jų veiklą;

17.21. bendradarbiaudami su Lietuvos ir užsienio institucijomis, valstybės, savivaldybių įstaigomis, nevyriausybinėmis organizacijomis, kuria ir teikia įvairias kultūros paslaugas, užtikrina jų prieinamumą visuomenei;

## 17.22. atlieka kitas teisės aktuose nustatytas funkcijas.

**IV SKYRIUS**

**KULTŪROS CENTRO TEISĖS IR PAREIGOS**

18. Kultūros centras turi teisę:

18.1. pasirinkti kūrybinės veiklos kryptį, kūrybinius darbuotojus, atlikėjus, autorius ir repertuarą;

18.2. teikti siūlymus Savivaldybės tarybai dėl Kultūros centro veiklos kokybės gerinimo;

18.3. naudotis ir disponuoti patikėjimo teise perduotu valstybės bei Savininko turtu;

18.4. savarankiškai spręsti kultūrinės veiklos klausimus, formuoti Tytuvėnų seniūnijos kultūrinės veiklos išskirtinumą;

18.5. pirkti ar kitaip įsigyti turtą, jį valdyti, naudoti ir disponuoti juo įstatymų ir šių Nuostatų nustatyta tvarka;

18.6. sudaryti sutartis bei prisiimti įsipareigojimus;

18.7. teikti nemokamas ir (arba) mokamas paslaugas įstatymų ir kitų teisės aktų nustatyta tvarka;

18.8. gauti paramą iš fizinių ir juridinių asmenų Kultūros centro veiklai plėtoti Lietuvos Respublikos labdaros ir paramos įstatymo nustatyta tvarka;

18.9. naudoti lėšas Nuostatuose numatytiems tikslams bei funkcijoms įgyvendinti;

18.10. užmegzti tarptautinius ryšius, keistis specialistais, kviestis įvairius atlikėjus;

18.11. stoti į ne pelno siekiančių šalies ir tarptautinių organizacijų asociacijas bei dalyvauti jų veikloje;

18.12. nustatyti savo vidaus struktūrą;

18.13. vykdyti viešuosius pirkimus, vadovaujantis Lietuvos Respublikos viešųjų pirkimų įstatymu;

18.14. teisės aktų nustatyta tvarka vykdyti šalies ir tarptautinius projektus, šalies ir tarptautinius kultūros renginius;

18.15. turėti kitų teisių, jei jos neprieštarauja teisės aktams.

19. Kultūros centras, įgyvendindamas jam pavestas funkcijas, privalo:

19.1. teikti finansinę-buhalterinę ataskaitą ir statistinę informaciją valstybės institucijoms ir mokėti mokesčius įstatymų nustatyta tvarka;

19.2. teikti ataskaitas Savivaldybės tarybai ir kitoms įstatymais nustatytoms institucijoms;

19.3. užtikrinti saugias darbo sąlygas Kultūros centro darbuotojams;

19.4. užtikrinti sveiką, saugią aplinką, užkertančią kelią smurto, prievartos apraiškoms ir žalingiems įpročiams.

20. Kultūros centras gali turėti kitų įstatymuose ir kituose teisės aktuose numatytų teisių ir funkcijų.

**V SKYRIUS**

**KULTŪROS CENTRO SAVININKO TEISES IR PAREIGAS ĮGYVENDINANČIŲ INSTITUCIJŲ KOMPETENCIJA**

21. Kultūros centro Savininko teises ir pareigas įgyvendinanti institucija – Savivaldybės taryba:

21.1. įstatymų nustatyta tvarka steigia, reorganizuoja ir likviduoja Kultūros centrą;

21.2. priima sprendimus dėl Kultūros centro buveinės pakeitimo, padalinių steigimo ir jų veiklos nutraukimo;

21.3. prižiūri Kultūros centro veiklą;

21.4. nustato Savivaldybės kultūros centrų tinklo plėtotės strategiją;

21.5. skatina dalyvavimą tarptautinėse, respublikinėse, regioninėse kultūrinėse programose, dainų šventėse;

21.6. tvirtina Kultūros centro nuostatus;

21.7. ~~tvirtina Kultūros centro didžiausią leistiną darbuotojų, dirbančių pagal darbo sutartis ir gaunančių darbo užmokestį iš Savivaldybės biudžeto lėšų, etatų skaičių;~~

21.8. tvirtina Kultūros centro veiklą reglamentuojančius teisės aktus ir planavimo dokumentus;

21.9. skiria biudžeto lėšas Kultūros centrui išlaikyti, privalomoms užduotims vykdyti ir sąmatose numatytoms priemonėms finansuoti;

21.10. tvirtina Kultūros centro teikiamų paslaugų įkainius;

21.11. bendradarbiaudama su Kultūros centro bendruomene, nustato Kultūros centro veiklos prioritetus;

21.12. sprendžia kitus įstatymuose, kituose teisės aktuose ir šiuose Nuostatuose jos kompetencijai priskirtus klausimus.

22. Savivaldybės meras:

22.1. koordinuoja ir kontroliuoja Kultūros centro veiklą, organizuoja jo teikiamų paslaugų kokybės stebėseną;

22.2. atlieka kitas Lietuvos Respublikos kultūros centrų įstatyme ir kituose teisės aktuose nustatytas funkcijas, susijusias su kultūros centrų veiklos valdymu Savivaldybės teritorijoje.

**VI SKYRIUS**

**KULTŪROS CENTRO VALDYMO ORGANŲ TVARKA IR JŲ KOMPETENCIJA**

23. Kultūros centrui vadovauja direktorius, kuris į pareigas skiriamas 5 metams konkurso būdu Lietuvos Respublikos teisės aktų nustatyta tvarka. Pasibaigus Kultūros centro direktoriaus penkerių metų kadencijai, Savivaldybės mero sprendimu jis gali būti skiriamas be konkurso antrajai penkerių metų kadencijai, jeigu jo vadovaujama įstaiga kiekvienais jo kadencijos metais pasiekė Savivaldybės planavimo dokumentuose tiems metams nustatytus rodiklius. Sprendimas dėl Kultūros centro direktoriaus skyrimo be konkurso antrajai penkerių metų kadencijai turi būti priimtas likus ne mažiau kaip 2 mėnesiams iki šio vadovo kadencijos pabaigos. Kultūros centro direktoriaus kadencijų skaičius neribojamas. Direktoriaus kvalifikacinius reikalavimus nustato kultūros ministras. Direktoriaus teises ir pareigas nustato Nuostatai ir direktoriaus pareigybės aprašymas. Direktoriaus pareiginės algos pastoviosios dalies koeficientą, pareiginės algos kintamosios dalies procentinį dydį ir skatinimo sąlygas nustato Savivaldybės meras. Direktorius turi būti nepriekaištingos reputacijos.

24. Sprendimą dėl direktoriaus priėmimo į pareigas ir jo atleidimo iš jų priima Savivaldybės meras Lietuvos Respublikos darbo kodekso, Nuostatų ir kitų teisės aktų nustatyta tvarka.

25. Savivaldybės meras vykdo kitas funkcijas, susijusias su direktoriaus darbo santykiais, Lietuvos Respublikos darbo kodekso ir kitų teisės aktų nustatyta tvarka.

26. Direktorius:

26.1. vadovauja Kultūros centrui ir atsako už jo veiklą;

26.2. organizuoja Kultūros centro darbą, kad būtų įgyvendinami Kultūros centro tikslai ir atliekamos nustatytos funkcijos;

26.3. užtikrina, kad būtų laikomasi įstatymų, kitų teisės aktų ir Nuostatų;

26.4. tvirtina Kultūros centro organizacinę struktūrą ir pareigybių sąrašą~~, neviršydamas Savivaldybės tarybos nustatyto didžiausio leistino pareigybių skaičiaus;~~

26.5. tvirtina Kultūros centro darbo tvarkos taisykles, darbuotojų pareigybių aprašymus, struktūrinio padalinio nuostatus ir kitus Kultūros centro teisės aktus;

26.6. nustato Kultūros centro darbo laiką, suderinęs jį su Savininku;

26.7. įstatymų nustatyta tvarka priima ir atleidžia Kultūros centro darbuotojus, skatina juos ir skiria įspėjimus;

26.8. vertina Kultūros centro kultūros ir meno darbuotojų, specialistų veiklą;

26.9. tvirtina darbuotojų bazinį atlyginimą, kintamąją dalį, priemokas ir premijas;

26.10. garantuoja, kad pagal Lietuvos Respublikos viešojo sektoriaus atskaitomybės įstatymą teikiami ataskaitų rinkiniai ir statistinės ataskaitos būtų teisingi;

26.11. užtikrina racionalų ir taupų lėšų ir turto naudojimą, kad Kultūros centro finansiniai įsipareigojimai neviršytų jo finansinių galimybių, veiksmingą Kultūros centro vidaus kontrolės sistemos sukūrimą, jos veikimą ir tobulinimą;

26.12. tvirtina Kultūros centro pajamų, išlaidų ir kitas sąmatas;

26.13. teisės aktų nustatyta tvarka atstovauja Kultūros centrui teisme ar kitose valstybės ar savivaldybių institucijose, įstaigose;

26.14. neviršydamas savo kompetencijos, leidžia įsakymus, privalomus visiems jo darbuotojams, ir kontroliuoja jų vykdymą;

26.15. Kultūros centro vardu sudaro sutartis;

26.16. užtikrina, kad Kultūros centro veikloje būtų laikomasi įstatymų, vykdomi Lietuvos Respublikos Vyriausybės nutarimai ir kiti teisės aktai, Savivaldybės tarybos sprendimai;

26.17. vykdo teisės aktų nustatyta tvarka kitas funkcijas.

27. Kultūros centro direktorius atostogų leidžiamas teisės aktų nustatyta tvarka. Kultūros centro direktoriaus ligos, atostogų arba komandiruočių metu jo pareigas eina Kultūros centro direktoriaus pavaduotojas.

**VII SKYRIUS**

**DARBO SANTYKIAI IR APMOKĖJIMAS**

28. Direktoriaus ir darbuotojų darbo santykius, darbo apmokėjimą ir garantijas reglamentuoja Lietuvos Respublikos darbo kodeksas ir kiti teisės aktai.

29. Atskiriems kultūriniams projektams įgyvendinti direktoriui suteikiama teisė sudaryti terminuotas darbo sutartis arba autorines ar atlikėjo intelektinių paslaugų sutartis.

**VIII SKYRIUS**

**TURTAS, LĖŠŲ ŠALTINIAI IR LĖŠŲ NAUDOJIMO TVARKA**

30. Kultūros centras valdo patikėjimo teise perduotą Savivaldybės ir kitaip įgytą turtą, naudoja ir valdo jį įstatymų ir Savivaldybės tarybos nustatyta tvarka.

31. Kultūros centras susidėvėjusias ar nereikalingas materialines vertybes nurašo ar realizuoja ir gautas pajamas naudoja įstatymų nustatyta tvarka.

32. Už Kultūros centro finansinę veiklą atsako direktorius, kuris kontroliuoja lėšų gavimą ir tinkamą panaudojimą.

33. Kultūros centro lėšos:

33.1. Savivaldybės biudžeto lėšos;

33.2. pajamos už teikiamas mokamas paslaugas;

33.3. fizinių ir juridinių asmenų parama;

33.4. lėšos, gautos iš įvairių fondų projektams ir programoms įgyvendinti;

33.5. kitos lėšos, įgytos teisės aktų nustatyta tvarka.

34. Kultūros centras yra paramos gavėjas. Paramos lėšos naudojamos vadovaujantis Lietuvos Respublikos labdaros ir paramos įstatymu, kitais įstatymais ir teisės aktais.

35. Kultūros centro finansinę apskaitą vykdo Kelmės rajono finansinės apskaitos centras.

36. Kultūros centro veiklos finansinė kontrolė vykdoma įstatymų nustatyta tvarka.

37. Kultūros centro veiklos priežiūrą atlieka Savivaldybės taryba ir Savivaldybės administracija.

**IX SKYRIUS**

**BAIGIAMOSIOS NUOSTATOS**

38. Kultūros centro interneto svetainėje [*www.tytuvenukulturoscentras.lt*](http://www.siauliukc.lt) skelbiama Lietuvos Respublikos civilinio kodekso 2.44 straipsnyje nurodyta informacija.

39. Vieši Kultūros centro pranešimai skelbiami Kultūros centro interneto svetainėje [*www.tytuvenukulturoscentras.lt*](http://www.siauliukc.lt), naujienų portaluose, žiniasklaidos priemonėse.

40. Kultūros centras įstatymų nustatyta tvarka gali turėti emblemą, vėliavą ir kitą atributiką.

41. Kultūros centro Nuostatai keičiami ar papildomi Savivaldybės tarybos sprendimu.

42. Kultūros centras reorganizuojamas, likviduojamas ar pertvarkomas Savivaldybės tarybos sprendimu Lietuvos Respublikos civilinio kodekso, Lietuvos Respublikos biudžetinių įstaigų įstatymo, Lietuvos Respublikos kultūros centrų įstatymo ir kitų teisės aktų nustatyta tvarka.

43. Kultūros centro dokumentai rengiami, įforminami ir saugomi Dokumentų rengimo taisyklių, Dokumentų tvarkymo ir apskaitos taisyklių ir kitų teisės aktų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_